Queden dos minuts de joc.
Els ànims estan caldejats, i amb motiu.
Temporada 1 Complex d'heroi
És ara o mai.
4-1 a la línia de scrimmage i 4 a les bandes.
Busquen el touchdown.
El quarterback retrocedeix, la penja a l'àrea… i l'agafa!
-Sí! -Sí!
Sí! Aquesta sí que ha estat bona.
-T'ho he dit! -Vine aquí, va.
Un altre.
-Ho veus, John? -Sí.
La passió no es perd quan et cases.
Només ho fan veure.
Amb prou feines parlen si no hi ha algú a prop.
Doncs no li falta raó.
No, sisplau.
Anem un moment al bany.
Sí, som-hi.
Talla't una mica quan hi ha l'Onika.
El problema no és el que faig.
És el que no fas tu, el que…
No, no. Vine. Anem a dintre.
No, no, no. Maria.
Soc jo, tranquil·la. Tot anirà bé.
Ei, m'escoltes? Soc jo, amor. Soc aquí.
Mira'm.
Maria… No. No em deixis.
-Ens hi passarem la nit. -Segur?
UN ANY MÉS TARD
Feu mala pinta. Jo me'n vaig d'aquí mitja hora.
SOL·LICITUD D'EXCEDÈNCIA
La condicional? Et podriràs a la presó.
-Per? -Per matar la teva dona embarassada!
No en pesques ni una.
Ajuda'm a entendre-ho. El seu assassinat i el del teu fill…
Quin assassinat?
Hi ha gent que diria que és un avortament tardà.
Estava gestant un bastard, un crim contra la humanitat.
Un bastard? Li dius així?
Per això la vas matar?
No he dit que la matés, però no estic trist per la seva mort.
Vindrà el metge o què? He sol·licitat atenció mèdica.
No en necessites. No estàs ferit ni t'ha tocat ningú.
No estic ferit. Estic malalt.
Un cas gravíssim de l'aguda febre de la vida.
En qualsevol cas, se us acaba el temps.
Un cop feta la sol·licitud, teniu tres hores
per dur-me al metge o portar-ne un.
Ho posa al teu manual, Ak-Bar.
T'has llegit el manual? O no saps ni llegir?
Val més que vigilis el que dius.
Sap llegir, aquest paio?
Què collons…?
Què collons et penses?
A qui collons li dius "paio"? Deixa'm!
-Ets imbècil? -L'has sentit, oi?
I què? No li fotis les mans a sobre.
Si no confessa, no tenim res.
-Llavors no tenim res. -Té raó, Mass.
Hem estat hores amb ell. No es rendirà mai.
Ja ho ha fet.
Però no l'heu sentit.
Tot teu.
Hola, Richard.
Ets doctor?
Es podria dir que sí. En psicologia.
Saps com en diuen, d'un negre amb un doctorat?
Sé com em pots dir tu: inspector Alex Cross.
Molt bé. A veure quant temps dures.
Et sona l'expressió "pollastre gratis"?
És un terme militar.
Quan pots abatre un objectiu sense fer massa res.
Com ara tu.
Demana-li pollastre a l'últim mico que ha vingut.
Creus que ets més llest que l'inspector Akbar?
Mira les gravacions.
Et creus més llest que jo.
Bé, només cal veure't.
És una cosa de genètica.
Esclar. Genètica.
Per això la tinc més grossa.
-Què ha dit? -Què has dit?
El penis, el tinc més gros.
Només cal veure'm, oi?
Treu-me la cigala de la cara.
Veus que fàcil ha estat?
Dels teus en venen com cada…
-Dels meus? -Sí.
Cabrons racistes que es creuen llestos.
Vaig variant això de "la tinc més grossa" i hi caieu sempre.
No falla. Pollastre gratis.
-No he caigut en res. -No? Segur?
Tens els ulls tensos i el coll envermellit.
Fins i tot ara, serres les dents. Això diu moltes coses.
Qualsevol negre doctorat en psicologia ho sabria.
Et creies especial.
No saps en què penso, nano.
No aconseguiràs que confessi res.
No et preocupis per això.
Ja has confessat. Només m'estic divertint.
No he dit res.
Sí que ho has fet.
"L'aguda febre de la vida."
T'he pescat. És Macbeth, oi?
És l'aflicció causada per la culpabilitat.
Has dit que això et posava malalt.
És una confessió. I està tot enregistrat.
Pollastre gratis.
No aconseguiràs una condemna amb això.
La fiscal ja prepara la demanda.
Això és Washington, nyicris.
Potser ni compareixes. No sense custòdia preventiva.
Vols parlar sobre custòdia preventiva?
PER A TU, SR. POLICIA DIGUE'M DÉU
29 cossos descoberts a Norwood Park
"Els pallassos sempre se'n surten" Gacy executat
Hòstia puta.
Justícia per a l'Emir!
Quin és l'estat del cas Goodspeed?
Justícia per a l'Emir!
El van assassinar! Fes la teva puta feina, malparida!
-Justícia! -Porteu-me la tinent Massey.
-Ei! La Massey us vol veure. -Ja ens ho han dit.
Sabeu que hi ha l'Anderson?
Veig que no.
I Cross, altre cop el teu admirador secret.
Us necessitem en el cas de l'Emir Goodspeed.
El van trobar mort al cotxe.
Aparentment, de sobredosi, però hem de seguir el protocol.
Em dones un nou cas?
He vist la sol·licitud d'excedència. Haurà d'esperar.
Goodspeed liderava el moviment "Desfinançar la policia"
i alguns diuen que estava en el punt de mira.
Inclús per la poli.
És tot una conspiranoia, però s'està fent popular.
-No podem encendre els llums? -Tinc migranya.
I què? No tens pastilles?
El metge diu que soc d'alt risc. Tot natural.
D'acord. Si no m'equivoco,
Goodspeed era un exconvicte per delictes de drogues.
Tot aquest merder és per aquest paio?
No, és per un antic membre d'una banda que s'havia fet activista
i lluitava per millorar la seva ciutat.
Retallant el nostre pressupost?
Centrem-nos en el cas.
Vega i De Lackner us posaran al dia.
Bé, farem una roda de premsa d'aquí una hora.
Cross, vull que hi vagis.
Parla sobre la investigació.
No ho faré.
-Perdona? -No vull que m'utilitzin.
Vols una portada negra? N'hi ha molts a l'equip.
Tu ets l'únic a qui reconeixen pel carrer.
La gent confia en tu. I ara necessitem que confiïn en nosaltres.
T'ajudaré a resoldre el cas, però no faré discursos.
No en tinc els detalls i no sé si el cos hi té res a veure.
Molt bé, res de discursos. Però ves-hi, estigues allà amb bona cara.
I ben negre.
El van trobar mort al cotxe.
Una xeringa a terra i una bossa de meta.
Cap altra empremta ni indicis de lluita.
Butxaques regirades. Sense cartera, diners ni mòbil.
Creiem que algú, un sensesostre,
hi va anar més tard i l'hi va agafar tot.
-I l'autòpsia? -Es farà demà.
L'anàlisi inicial confirma que anava ben col·locat.
Algun motiu per creure que no és sobredosi?
No. Aquí no volem merdes tipus Sherlock.
Volem que la família vegi i accepti la veritat.
-Heu parlat amb la família? -Fas conya?
Sí. Què han dit?
Anant al gra: "Puta policia."
Malika, podem parlar?
La comissària ha enviat els gossets per fer-nos callar?
No és just, Malika. Sempre he donat suport al teu germà.
No t'ha enviat la teva cap?
Just el que pensava.
Vols parlar aquí o a dintre?
L'havíeu de rapar? No n'hi havia prou amb matar-lo?
No sé què vols dir.
L'Emir tenia rastes. Estava rapat quan el van trobar.
Quina absoluta falta de respecte.
Perquè semblés un puto negre de gueto.
Malika. Encarrega-te'n tu. Jo no puc.
Sabem que no és fàcil. Només volem ajudar-vos.
Ajudar-nos? Truca a Justícia i feu una investigació independent.
¿Creus que l'ha matat la policia
o vols recaptar fons?
No exagero.
Mira els de Ferguson. Tots morts.
I el Keenan Anderson? La seva cosina era fundadora del BLM.
El Tyre Nichols, la Sandra Bland… Ho heu fet vosaltres.
Hòstia, fins i tot el Fred Hampton.
Vols dir que no pot ser una sobredosi de cap manera?
Fumava porros de tant en tant, però res de drogues dures!
Això ho dius tu.
Ho diu tothom. Perquè és la veritat.
Ets en Tavio, oi? Ets de la família?
Com si ho fos. L'Emir no va recaure.
Tots al barri sabien que, si li'n venien, la pagarien.
En podia tenir si volia.
Però meta? L'Emir tenia diabetis tipus 2.
Meta i medicació?
L'hauria deixat en coma i ell ho sabia!
No té cap sentit.
Sé que no és fàcil,
però tenia canvis d'humor o…?
Veieu de què collons parlo? Hòstia puta!
Val més que et calmis.
Mira, ningú us vol aquí.
I ningú espera que es faci justícia.
L'Emir tenia problemes amb algú altre? A part de la policia.
Tothom estimava el meu germà.
Et recordo. Donaves suport a l'Emir al judici.
Quan era un busca-raons i es feia dir Kenny.
Se'l veia bon nano.
-Tens fills? -Dos. Un noi i una noia.
Espero que no els passi això.
Vaig perdre la meva dona fa una mica més d'un any.
Sé que no és el mateix, però…
deu ser semblant.
Et prepares per a les pitjors coses,
però els petits detalls t'agafen desprevinguda
i et deixen sense alè.
Anar al bany i veure el seu raspall.
Obrir la nevera i veure tot el bacó de gall dindi.
Això va venir amb el canvi de nom?
Sí.
Va tornar de la presó dient que no podíem menjar porc.
Li vaig dir que, si havia de triar entre ell i el bacó, ja podia marxar.
Ell em va convèncer de comprar-ne i ara en tinc la nevera plena…
Sisplau, esbrina què li ha passat al meu nen.
T'ho prometo.
Jo estaria pitjor.
Si us passés alguna cosa, no podria ni caminar.
Imagina't parlar amb algú.
-Vinga, va, iaia. -De debò!
I si em moro jo?
Damon! No ho diguis ni de broma, tresor.
Té, amor meu. Passa-t'ho bé.
-Gràcies, iaia. -De res, rei.
Jannie, val més que mengis bé
o no podràs córrer.
No hi vull anar. No puc saltar-m'ho per una vegada?
Esclar, reina. Pots saltar-t'ho.
Però, si no practiques, no podràs córrer a la trobada.
L'entrenador no ha dit mai això. Hi ha molta gent que falta.
No és cosa de l'entrenador. Ho dic jo, d'acord?
Vinga, hi serem tots. A córrer!
La iaia i jo amb els pompons! Jannie! Jannie! Jannie!
Perdó, faig tard. Em…
Calla. Només ets decoració.
Vinga, va. Som-hi.
D'acord.
-Mare de Déu. Elle, estàs impressionant. -Ed, quina alegria de veure't.
Avui farem un bon calaix per a la fundació. T'ho prometo.
Alex, ell és l'Ed Ramsey.
És un gran defensor de la Fundació Somewhere.
Hola.
-Ed, ell és… -Ja el conec.
Soc un gran admirador, inspector Cross.
Vaig seguir el cas del Gary Soneji com si fos personal.
-Els hauria volgut salvar. -Esclar.
Però imagina't què hauria passat
si no haguessis atrapat aquell psicòpata.
He sentit que portes el cas Goodspeed.
És genial. Ens ha tocat molt.
-Coneixies l'Emir? -No.
Però sé què és perdre algú i no tenir respostes.
Van assassinar la mare quan era a la universitat.
Ostres, Ed, no ho sabia.
No et preocupis, fa molts anys, però encara no sé qui va ser ni per què.
Bé, no sabem si va ser un assassinat.
Esclar. No cal donar bombo a les teories conspiranoiques.
Espero que ho descobriu.
Ja podeu seure. La subhasta començarà aviat.
Alex, molta gent em deu favors i no m'importaria trucar-los.
A més, organitzo la millor festa de la ciutat.
L'Elle ja és a la llista…
A veure si dura prou.
Si mai necessites res, ja saps.
En prenc nota. Moltes gràcies, Ed.
Bona vetllada.
Si duro?
Vinga, va.
Ves i agafa les sabates. I més val que no fem tard.
Sempre et dic que posis les coses a la bossa
perquè no hagis d'agafar-les quan sortim.
Encarregada de la decoració d'interior. Sona bé.
Per als hotels Armada?
Et queixaràs de tot el que dic?
Ho sento, mare. És que… no em veia així amb 32 anys.
Encara rai que tens feina.
He demanat 400 ficus de plàstic aquest matí.
Shannon.
-Has dit Shannon, oi? -Sí.
Soc jo, gràcies.
Vull un espresso doble.
Mira, millor que sigui triple.
-Molt bé. -No, gràcies. Per a tu.
Ho tens, nano? Només tens una mida? Pot ser gran? Ei, m'escoltes?
Com va, nois? Veig que us han passat la patata calenta.
Hem de resoldre-ho aviat.
Tens res per a nosaltres?
No hi ha gaire res a afegir a l'anàlisi inicial. Sembla una sobredosi.
Va morir just després de menjar,
per això no crec que sigui un suïcidi.
L'últim àpat estava gairebé intacte.
Va menjar puré de patata, costelles de porc, espàrrecs…
Amb unes bones postres: un cupcake de xocolata amb extra de perles.
De fet, encara es poden veure les perles flotant per aquí.
Estàs bé, nano?
Collons, Jando. Per què coi fots això?
No t'agraden les perles?
Què passa, nois?
Bobby Trey, no me'n dones?
Amb salsa?
Sí, és culpa teva, Shorty.
No me l'hauries d'haver ensenyat.
Ara n'hi foto a tot.
EL MATEIX COTXE DAVANT DE CASA.
Vindré més tard.
M'estan esperant. No sé si m'explico.
Parlem, nano.
Veus les protestes fora?
Vagi on vagi, hi tinc la germana que vol fer-ho una notícia nacional.
Em volen fer entrevistes… Qui?
20/20, 48 Hours, truTV, Dateline…
-Hòstia. El Lester Holt et pressiona? -Ja veus.
Què li he de dir? Sobredosi accidental o suïcidi?
Crec que assassinat.
Vinga, va. No cardis. M'estàs fotent el dia enlaire.
D'acord. Què teniu?
Sabia que barrejar meta amb la medicació el mataria.
No se la prendria per accident.
Bé, sembla un suïcidi.
No. Han trobat una altra bossa de meta al portavasos.
No en compraries dues si te'n mataria una.
-T'agradava aquest nano, oi? -Sí. Per què?
Bé, això explica per què ignores el més obvi.
Què importa quantes bosses tenia?
Molt bé. D'acord. Deixem això de banda.
Això és el que em fa pensar que hi ha alguna cosa estranya.
L'Emir s'havia convertit a l'islam. No menjava porc.
No en volia ni a casa.
I va ser l'última cosa que va menjar?
I això et fa saltar l'alarma? El nano es drogava.
No creus que menjaria una mica de porc?
Hi ha una psicologia darrere de la conversió religiosa.
Els que es converteixen
poden triar les normes i rituals que segueixen.
Els ajuda a barrejar la nova religió amb la seva vida passada.
-Sí. Llavors estem d'acord. -Però hi ha un però.
Amb les normes que decideixen seguir són uns fanàtics.
No les trenquen mai. Passi el que passi. D'acord?
L'Emir mai no menjaria porc voluntàriament.
Vols dir que algú el va obligar a menjar-ne i el va matar?
Exactament.
Collons, Cross.
No tots els casos són El silenci dels anyells.
Hi estàs d'acord?
És la seva teoria. Li vaig dir que tractaria directament amb tu.
Estàs molt callat, Sampson. Què en penses?
El conec de fa 30 anys i hem investigat 15 casos.
Hi confio.
Ja veig que també li fas costat.
-M'has preguntat què en penso. -Molt bé. En vols més?
-No, de fet no en vull… -Té.
Aquest és l'Emir abans de morir. Amb rastes i barba.
I així el van trobar. Ben rasurat.
Tampoc ho hauria fet per voluntat.
No podem saber què hi tenia, al cap.
Mira, em preocupa més
què hi tenia, al cap, l'assassí.
Parlem d'algú que no només mata,
sinó que ho ha de fer d'una manera concreta.
Qui va matar l'Emir el va voler canviar primer. Per quin motiu?
Parles tota l'estona d'assassinat, però això no està sobre la taula.
Tens dues opcions: accident o suïcidi.
Comissària, vols resoldre un crim o un problema d'imatge?
Molt bé. Et dono 48 hores per trobar alguna prova.
Sandman executat
S'acaba el terror
Serè a la sentència
ÀPAT ESPECIAL COSTELLES DE PORC
ACUSADA: AILEEN CAROL WUORNOS
Executen "la damisel·la de la mort"
Parlem d'algú que no només mata,
sinó que ho ha de fer d'una manera concreta.
Algun motiu per creure que no és sobredosi?
…no crec que sigui un suïcidi.
L'Emir tenia rastes. Estava rapat quan el van trobar.
Qui va matar l'Emir el va voler canviar primer.
Per quin motiu?
Justícia per a l'Emir!
Algú ha rebut flors altre cop.
Senyor popular, ja van dues vegades en una setmana.
Això progressa.
"Gràcies per fer del món un lloc millor."
No hi ha nom. Com deu ser?
Nano, això fa mal rotllo.
-Si és bonica… -Com saps que és una dona?
Tens raó, Vega.
Ara tenim una altra possibilitat en aquesta història.
Com deu ser ell?
-Voleu fer broma? -Home…
Recordes que la Trisha deia que éreu ànimes bessones?
Què va passar, Vega?
Estava cagat i va demanar una ordre d'allunyament.
Estaves cagat.
Els registres telefònics de l'Emir.
L'últim era a un prepagament.
Trigaran un parell de setmanes a saber de qui és,
si és que poden.
No tenim tant de temps.
Potser la Kayla ens fa un favor.
Molta feina per una sobredosi.
Així treballem els inspectors.
Menja'm la figa.
-Quina tia. -Que agressiva…
A més… et respira a sobre.
Què passa, iaia-mama?
Han trucat de l'escola.
-Doctor Cross. -Com va, senyor Brock?
Bé, segui.
D'on ho has tret?
Mireu. Molts dels nostres missatges van al correu brossa,
però això ja es va dir fa mesos.
Res dels Redskins al campus.
Damon. D'on ho has tret?
De casa.
-De casa nostra? -Mireu.
No és res dolent, però el Damon no se l'ha volgut treure.
Espera, d'on exactament?
L'armari de la mare.
Això era de la senyora Cross?
Dona-m'ho.
Mireu, això canvia una mica les coses. De fet…
Té una bossa de plàstic?
La Maria la portava el dia que va morir.
No la tenia quan la van agafar i no la van recollir mai.
¿Creus que l'assassí de la Maria ha entrat a casa
i ha posat això a l'armari?
I com hi ha arribat?
Saps a què sona això?
Sí.
-Què vols que faci? -Dona-la al Quincy.
Que li faci proves per si hi ha ADN.
Això ho pots fer tu.
Si ho faig jo, es farà un gra massa. Ja ho saps. N'ets el motiu.
Ja ho tenim.
Sabia que faries això. Em vols culpar.
Culpar-te? Em vas denunciar, John. Vaig perdre la feina.
Nano, és temporal.
No volia que perdessis la placa.
Sabies que em farien alguna cosa. Em van suspendre durant sis mesos.
Creia que et farien anar a un psicòleg. Et volia ajudar.
Em vols ajudar? Porta-la al Quincy.
Què feu?
Transformeu la casa en el Gran Hermano?
No m'agrada tot això.
Posarem les càmeres fora. Només vull que estigueu segurs.
Sí, bé.
Preferiria un gos al pati i un bat al llit,
però si et sents millor així…
Sí. He parlat amb el John.
Aquest nano no pot guardar un secret.
No el culpis.
Si ho tens dins, ho faré sortir. Ja ho saps.
De debò creus que algú va entrar a casa?
Crec que sí.
I no volies dir-me'n res?
Ja hi ha prou gent que em creu boig.
No, rei.
Tens gent que t'estima. Això és el que tens.
Hola.
On vas després?
Això m'ho diràs tu.
És tot per tu.
Estic buscant gent.
M'han dit que vols una excedència.
Hòstia, n'és ple de xafarders.
Volen que t'ofereixi un augment
i una vida d'aventures a la unitat de psicologia de l'FBI.
Aventura sona a viatges. Passo.
Vull ser a prop dels meus fills.
Els fills han de menjar. Com els alimentaràs?
Algunes empreses de seguretat ja han contactat amb mi.
Em coneixen prou.
Suposo que ho he d'agrair al Gary Soneji.
Quina gràcia.
Era amb tu en aquell cas.
Tu ets un heroi nacional i a mi no em coneix ningú.
-Veus com va? -Et canviaria el lloc ara mateix.
Escolta. Has seguit el cas Goodspeed?
Només a les notícies. Dieu que és una sobredosi.
Ja no. Més aviat sembla un assassinat.
Aquest número podria estar connectat amb l'assassí.
Els meus diuen que trigaran setmanes a tenir un nom.
I esperava que potser tu…?
Podria, però trencaria alguna norma.
Si mires les notícies,
deus saber que és important que ho solucionem.
I què en trec jo?
Bé, què vols?
Hauria estat més ràpid un correu, saps?
És més difícil dir "no" en persona.
Tingues el mòbil a prop.
SOBRE TU:
HOME APASSIONAT I CREATIU QUE ADORA L'ART.
CITA FAVORITA: "LES POSSESSIONS NO ET DEIXEN AVANÇAR."
ENVIAR PERFIL
ENVIAT!
Bobby, vine. Què necessites, nano?
Hola, Chris. Algú està assetjant un client meu.
-Potser podries mirar una matrícula. -Sí, esclar.
Com va la vida de civil?
Com el bolquer d'un bebè.
Quin fàstic, nano.
Aquí el tenim.
D'acord.
Per fi! Ja podem sopar. Agafeu el beure i seguiu-me.
D'acord.
Ei.
Ara vinc.
Has parlat amb el Quincy?
Mira, nano. Deixa'm fer-te una pregunta.
La Maria i jo tenim moltes bufandes iguals.
John, parlem de l'últim dia que la vaig veure viva.
Ho recordo tot. Cada detall. No t'enviaria a una missió impossible.
Estàs desesperat per trobar respostes.
Potser mai sabrem qui ho va fer ni per què.
No cardis, John. Això no ho saps pas.
Mira, estic intentant no crear-te expectatives.
L'últim cop que perseguies un fantasma gairebé mates un home.
-No vaig disparar. -I si no hagués arribat jo?
-Sé que has de gestionar la pèrdua. -Ei.
Gestionar el dol i voler trobar l'assassí són coses diferents.
-He afrontat la pèrdua… -Sí? Com?
Vinga, com?
No n'has parlat amb mi.
Tampoc amb un professional.
-Calma't. -Has…
T'has tractat a tu mateix?
Un amic meu diria que no és bona idea.
Va tot bé?
-Sí. -Sí, quina gana. Anem a menjar.
-Sí, esclar. -Vinga, som-hi.
El Jared és broker.
Fa un mòdul de finances a la facultat.
Pots trucar a la mare? Va perdre un munt de calés del pla d'estalvis.
-Està com boja. -Això ens passa a tots.
El mòbil del Jared sona tota l'estona. L'hi faig deixar al cotxe.
Si algú nota els tremolors, és de l'abstinència.
I si tens un client ansiós, què li dius?
Són accions, no un bitllet de loteria. No pots fer-te ric de cop.
-Si vols invertir… -Prou de parlar de negocis.
Només deia que és un bon moment.
Tinc un gran deute pels estudis,
no crec que pugui invertir de moment.
I tu què fas, Alex?
-Soc investigador. -Com l'Easy Rawlins?
No, de la divisió metropolitana. D'homicidis.
Ets poli?
Ell i jo. Vam créixer junts i ens hi vam unir junts.
No m'ho pensava pas.
I què et sembla, senyoreta "Desfinançar la policia"?
Ningú vol desfinançar-la.
No, John. Alguns sí que volen. De fet, molta gent.
I després, què?
Tindrem agents per la pau i no forces militars.
I els calés que vagin on calen.
-A escoles i serveis socials… -Salut mental.
Sí, no entenc com un home negre pot ser policia.
Ho sento, però jo sentiria que estic traint la meva gent.
Així que et preocupes per la gent? On vius? A Georgetown?
-Kalorama. -Kalorama.
I n'hi ha molts, de negres?
De jardiners i netejant cases.
He d'estar pelat per tenir raó?
En Sampson i jo vam créixer al sud-est. Encara hi vivim.
Estem contents de ser part de la comunitat.
Per nosaltres no és només xerrameca.
Nois, no hem d'estar d'acord en tot.
-Gràcies. -Això sona molt progressista, Alex.
El problema és que un dia
et trobaràs davant d'alguns activistes
que protesten pacíficament
i lluiten per la justícia dels que són com tu.
I el teu cap t'ordenarà que agafis els negres.
I, encara que no vulguis, ho faràs. Perquè ets molt obedient.
Potser ja t'ha passat i tot.
Ei, nano. T'agraden les hipòtesis?
Imagina't que ets a un sopar, dient parides…
Mira, millor…
No. És hipotètic. Només és hipotètic.
I dius alguna cosa lletja a qui no toca
i et fot una pallissa. Una de bona.
I vols trucar a algú. A qui trucaràs?
Fa això quan perd una discussió, agent?
Amenaçar d'apallissar algú?
Només m'imagino la gent que es va resistir…
-Espera, Alex! -Ostres.
-Alex! Ja n'hi ha prou. -I ara què?
Prou, vinga. Deixa'l. Alex!
Collons.
Marxem.
Era de la meva rebesàvia.
Elle, no en facis un gra massa.
Tu n'has fet un gra massa. L'has fet ben grossa.
Per això el John deia que has de veure un professional?
Ei. No vull parlar d'això, no.
-Per què? No m'ho mereixo? -No.
No t'hi vull ficar.
Estem escombrant trossos de la història de la meva família.
-T'he demanat perdó… -Alex! Alex.
Veig un home que m'estimo molt i veig que té problemes.
Només vull saber per què.
Mira, saps què?
Et vull ajudar.
Alex, ho vull saber.
D'acord.
Elle, hi ha una part dins meu…
La tinc des que m'enfrontava als assetjadors a l'escola, saps?
Hòstia, quan era cadet gairebé em foten fora de l'acadèmia.
Dos psicòlegs ho van dir a l'avaluació.
Tinc el que anomenen… complex d'heroi.
Imagina't
estar obsessionada a protegir tothom.
No ho pots evitar, és part de tot a la teva vida.
Com a terapeuta, policia, marit, pare, ja saps…
I un dia…
Un dia la teva dona està en perill.
L'amor de la teva vida, la persona que més vols protegir en el món,
i no pots fer-ho.
Fas massa tard.
La vaig sentir cridar. Elle, la vaig veure dessagnar-se.
No vaig poder…
Alex, no et pots culpar de…
Sí que puc. Em culpo. Sempre ho faré.
Elle, parlar amb algú no m'ajudarà.
Mira, ja sé que no em poden ajudar.
No et donis per vençut.
Has de trobar la manera.
I no és per mi.
No és ni per tu mateix.
Fes-ho pels nens.
Lleva't.
Així pararàs?
La norma del dia d'església és dos petons.
Janelle! Afanya't!
Vinga, veniu. És l'hora d'esmorzar. Correu, va.
Ei, noiet. Vine.
Mira, nano.
Perdó per cridar-te per la bufanda.
No t'ho mereixies.
No et preocupis. Jo de vegades també m'enfado amb ella per no ser-hi.
MARE
Fes, fes. No paris, ho estàs fent bé.
Què? Encara busques gent?
Ja vas perdre l'oportunitat.
De debò?
A més, no passaries la prova física.
Molt bé.
Tinc una cosa per a tu.
Van comprar el mòbil que buscaves
en un rentat de cotxes de Hillcrest Heights.
Tens un nom?
Encara millor.
Hi ha més càmeres que a la Casa Blanca.
Es diu Tavio Lemmons. És un dels caps a Mayfair.
Sí. Ja sé qui és.
També sé on el puc trobar més tard.
Gràcies, Kayla. Te'n dec una.
Ja me la tornaràs.
DESCANSA EN PAU, EMIR GOODSPEED
Si veieu el Tavio, aneu de bones. Només volem parlar.
JUSTÍCIA
És aquí.
Rebut. Ja hi parlem.
Tavio, hem de parlar.
De què?
L'última trucada de l'Emir. Era a tu.
-Merda. -S'escapa.
Tavio!
Ja n'hi ha prou!
Via lliure. Al passadís. Vinga!
Aixeca't!
Té una ostatge. Tot teu.
Tira l'arma, Tavio!
No vaig matar l'Emir. D'acord?
-Ho juro! -Molt bé. Parlem-ne.
No vull parlar de res! Marxeu!
Te'n pots oblidar.
-La mataré. -Ajuda! Sisplau! No!
No cal que facis això. Només volem fer-te unes preguntes.
No diré una merda.
Ni diré res fins que tingui un advocat al costat.
Molt bé.
És tot el que volem, parlar. Però primer, deixa-la.
No puc.
Sisplau.
Vinga, nano.
No tens gaires opcions, Tavio.
Deixa'ns ajudar-te.
Tavio, ens coneixes.
Tavio.
Les mans a l'esquena.
-Policia de merda! -Deixeu-lo!
Tavie! Tavie!
Venia de la dreta.
Avís: hi ha hagut un tiroteig.
La idea de la comissària Anderson és filtrar-ho a la premsa.
Molt bé.
Van disparar al Tavio com a venjança per matar l'Emir.
No. No fotis.
-En sabia alguna cosa, però no ho va fer. -Això li he dit.
Els de "Justícia per a l'Emir" ens en culpen,
així que l'Anderson vol donar-li la volta.
L'única manera de donar-li la volta és trobar l'assassí real.
Sento la mort del Tavio.
Quina pena tota aquesta violència.
Se'ns han acabat els problemes ara que ja no hi és?
Això si no tens un cap per lligar ocult.
No tornis a cagar-la.
Cagar-la?
El pacte era acabar amb els que no importen a ningú.
Tots adoraven l'Emir.
Ara la seva germana va amb un megàfon.
Guarda't les lliçons.
Llavors no ens posis en perill.
Jo no estic en perill.
HEU FET MATCH!
Soc irresistible.
A poc a poc.
-No, no. -Merda.
-Vinga, va! -Amb cura. Altre cop!
-El pare! -Ei!
-Ostres. -Va.
Que vens de l'Afganistan?
Arribes amb dònuts i ets com el Pare Noel.
Primer renteu-vos les mans.
Per què no aneu a la cuina?
Vinga, va.
-Estàs bé? -Sí.
M'ha trucat el Quincy. Ha trobat cabells i fibres a la bufanda.
La majoria eren de la Maria, però un no.
Era un cabell llarg de persona blanca.
-I el perfil d'ADN? -D'aquí dues setmanes, però una cosa.
El cabell hi estava lligat.
No estava enredat. Algú el va lligar amb un cordó.
Algú vol que el trobem.
Ei, tu.
Ei! Espera! Qui envia les flors?
No ho sé. Només les porto.
Nano, mira això.
NÚMERO DESCONEGUT
Digui?
Vols saber les seves últimes paraules?
Qui ets?
Segur que ho saps tot d'ella:
el seu menjar favorit, el seu color favorit, la seva cançó…
Segur que saps els seus millors moments i la seva por més profunda.
Però no saps què va dir la teva dona abans de morir.
Vols saber-ho?
Qui és? On ets?
Ens veurem aviat.
Aquesta temporada…
Recordes què va dir l'entrenador Keller sobre rebre cops?
Els que no veus venir…
són els que fan més mal.
Si no dius el que et passa pel cap…
Un assassí en sèrie va assassinar l'Emir.
L'informe diu "sobredosi accidental".
Això estava decidit abans que m'assignessin el cas.
L'assassí tenia un àlbum de retalls.
Assassins en una banda i víctimes que s'hi assemblen a l'altra.
I necessita una altra víctima per acabar la feina.
Com pot ser que ho sàpiga?
És bo traient conclusions, per si no ho sabies.
Algú del passat em vol atrapar.
Jannie, has vist els números que he posat a la xarranca?
MATA L'ALEX CROSS
Soc jo qui els ha de protegir.
Aplaudiu.
No estàs bé.
He hagut de posar flors a la tomba de la teva dona.
Era la mare dels meus fills. No entens què se sent.
Tota la pena s'ha convertit en ràbia.
Treballar sol està sobrevalorat. Creu-me.
Alex, què passa?
-Creus que el pots atrapar? -Sé que puc.
-Sempre has estat així de bo? -Ja saps.
Tots hi sereu per presenciar el moment…
No et moguis.
…en què tot canviï.
Subtítols: Gerard Minaya Surroca
Supervisor creatiu Guillermo Parra